पाएं अपने शहर की ताज़ा ख़बरें और फ्री ई-पेपरडाउनलोड करें
लिक्विड नहीं होने से दामाेदरपुर स्थित पाटलिपुत्रा गैस एजेंसी में शुक्रवार की रात से ऑक्सीजन का उत्पादन ठप है। इससे अस्पतालाें में ऑक्सीजन के लिए हाहाकार मचा है। रविवार रात एसकेएमसीएच में भी गैस सिलेंडर खत्म हो गया और इसके लिए परिजन बदहवास अस्पताल के चक्कर काट रहे थे। उधर, शनिवार-रविवार को इस कारण शहर के कई डेडिकेटेड काेराेना अस्पतालाें में मरीजाें को भर्ती नहीं किया गया।
शनिवार रात वैशाली काेविड केयर सेंटर में जब महज एक घंटे की ऑक्सीजन बच गई ताे अस्पताल प्रबंधन ने किसी तरह 8 सिलेंडर की व्यवस्था कर भर्ती मरीजाें की जान बचाई। वैशाली की ओर से 100 सिलेंडर मांगे गए थे जिनमें महज 41 दिए गए। अन्य अस्पतालाें में भी यही परेशानी है। उप विकास आयुक्त ने कहा कि टैंकर के अभाव में बाेकारो से लिक्विड गैस नहीं आई। इस कारण दामाेदरपुर प्लांट में उत्पादन रुक गया। शनिवार की देर रात बोकारो से लिक्विड गैस मुजफ्फरपुर के लिए रवाना हाे चुकी है। साेमवार सुबह तक लिक्विड गैस के टैंकर पहुंचने की संभावना है। इस बीच बेला स्थित एसबीजी प्लांट से ऑक्सीजन का उत्पादन जारी है। शनिवार काे 1082 बड़े व 183 छाेटे व रविवार काे 1169 बड़े व 127 छाेटे सिलेंडर में ऑक्सीजन का उत्पादन हुआ। आवश्यकतानुसार, काेराेना अस्पतालाें काे ऑक्सीजन की आपूर्ति की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn